Bestuurder steeds soek na gru-ongelukFoto: ER24 Lt.kol. Lungelo Dlamini, ŉ polisiewoordvoerder, sê die bestuurder het gevlug nadat sy vragmotor vroeg Donderdagoggend reg van voor teen ŉ Mercedes Sprinter gebots het in Vereeniging. Dlamini sê die bestuurder is na die ongeluk in Sebokeng-hospitaal opgeneem en is later ontslaan. “Ons het sy besonderhede en hoop om hom binnekort te vind.” Die Mercedes het werknemers van ŉ maatskappy in Klerksdorp vervoer toe die ongeluk plaasgevind het.